CELEX: 32021D0837
Language: el
Date: 2021-05-06 00:00:00
Title: Απόφαση (ΕΕ) 2021/837 του Συμβουλίου της 6ης Μαΐου 2021 σχετικά με τη θέση που θα λάβει η Ευρωπαϊκή Ένωση στο Διεθνές Συμβούλιο Τροπικής Ξυλείας όσον αφορά την παράταση της διεθνούς συμφωνίας του 2006 για την τροπική ξυλεία

26.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 185/23
               
            
         ΑΠΟΦΑΣΗ (ΕΕ) 2021/837 ΤΟΥ ΣΥΜΒΟΥΛΙΟΥ
         της 6ης Μαΐου 2021
         σχετικά με τη θέση που θα λάβει η Ευρωπαϊκή Ένωση στο Διεθνές Συμβούλιο Τροπικής Ξυλείας όσον αφορά την παράταση της διεθνούς συμφωνίας του 2006 για την τροπική ξυλεία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 192 και 207 σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η διεθνής συμφωνία του 2006 για την τροπική ξυλεία (ΙΤΤΑ του 2006) συνήφθη από την Ένωση με την απόφαση 2011/731/ΕΕ του Συμβουλίου (1) και τέθηκε σε ισχύ την 7η Δεκεμβρίου 2011.
                  
               
                     (2)
                  
                  
                     Δυνάμει του άρθρου 6 της ΙΤΤΑ του 2006, το Διεθνές Συμβούλιο Τροπικής Ξυλείας (ITTC) είναι η ανώτατη αρχή του Διεθνούς Οργανισμού Τροπικής Ξυλείας (ITTO) και αποτελείται από όλα τα μέλη του ITTO.
                  
               
                     (3)
                  
                  
                     Δυνάμει του άρθρου 44 παράγραφος 1 της ITTA του 2006, η εν λόγω συμφωνία θα παραμείνει σε ισχύ για περίοδο 10 ετών μετά την έναρξη ισχύος της, έως τις 6 Δεκεμβρίου 2021, εκτός εάν το ITTC, με ειδική ψηφοφορία σύμφωνα με το άρθρο 12, αποφασίσει την παράταση, την αναδιαπραγμάτευση ή τη λύση της. Δυνάμει του άρθρου 44 παράγραφος 2 της ΙΤΤΑ του 2006, το ITTC μπορεί να αποφασίσει να την παρατείνει για δύο περιόδους, δηλαδή μια αρχική περίοδο πέντε ετών και μία επιπλέον περίοδο τριών ετών.
                  
               
                     (4)
                  
                  
                     Το ITTC θα λάβει απόφαση σχετικά με την παράταση της ITTA του 2006 είτε κατά την 57η σύνοδό του που θα πραγματοποιηθεί τον Νοέμβριο του 2021, είτε μεταξύ συνόδων χωρίς συνεδρίαση.
                  
               
                     (5)
                  
                  
                     Η παράταση της ITTA του 2006 για αρχική περίοδο πέντε ετών είναι προς το συμφέρον της Ένωσης, δεδομένου ότι ο ITTO βρίσκεται ακόμη σε πρώιμο στάδιο οικονομικής ανάκαμψης καθώς και σε διαδικασία μεταρρύθμισης της χρηματοοικονομικής αρχιτεκτονικής του.
                  
               
                     (6)
                  
                  
                     Ενδείκνυται να καθοριστεί η θέση που θα πρέπει να ληφθεί εξ ονόματος της Ένωσης στο ITTC όσον αφορά την παράταση της ΙΤΤΑ του 2006,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που θα πρέπει να ληφθεί εξ ονόματος της Ένωσης στο πλαίσιο του Διεθνούς Συμβουλίου Τροπικής Ξυλείας είναι να δώσει τη συγκατάθεσή της ή να ψηφίσει υπέρ της παράτασης της διεθνούς συμφωνίας του 2006 για την τροπική ξυλεία, για αρχική περίοδο πέντε ετών.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 6 Μαΐου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2011/731/ΕΕ του Συμβουλίου, της 8ης Νοεμβρίου 2011, σχετικά με τη σύναψη, εξ ονόματος της Ευρωπαϊκής Ένωσης, της διεθνούς συμφωνίας για την τροπική ξυλεία του 2006 (ΕΕ L 294 της 12.11.2011, σ. 1).